陳音 (越國)

陳音（），中國春秋晚期楚國人，善於射擊，由范蠡引薦給越王勾踐。

 生平 
他向勾踐教授了弓弩射擊的原理以及作用並兼以聖人教誨，因而為越王所用，令其教授越國人弩射之道，在國都北郊訓練軍隊，訓練三個月後越國的軍隊學會了弩射。陳音死後，勾踐十分悲傷，將其葬在國都以西的山上，這座山後來也被叫做「陳音山」（在今中华人民共和国浙江省紹興市區西南）。《吴越春秋·勾践阴谋外传第九》：于是范蠡复进善射者陈音。音，楚人也。越王请音而问曰："孤闻子善射，道何所生？"音曰："臣，楚之鄙人，尝步于射术，未能悉知其道。"越王曰："然愿子一二其辞。"音曰："臣闻弩生于弓，弓生于弹，弹起古之孝子。"越王曰："孝子弹者柰何？"音曰："古者人民朴质，饥食鸟兽，渴饮雾露，死则裹以白茅，投于中野。孝子不忍见父母为禽兽所食，故作弹以守之，绝鸟兽之害。故歌曰："断竹，续竹，飞土，逐害"之谓也。于是神农皇帝弦木为弧，剡木为矢，弧矢之利，以威四方。黄帝之后，楚有弧父。弧父者，生于楚之荆山，生不见父母，为儿之时，习用弓矢，所射无脱。以其道传于羿，羿传逄蒙，逄蒙传于楚琴氏，琴氏以为弓矢不足以威天下。当是之时，诸侯相伐，兵刃交错，弓矢之威不能制服。琴氏乃横弓著臂，施机设枢，加之以力，然后诸侯可服。琴氏传之楚三侯，所谓句亶、鄂、章，人号麋侯、翼侯、魏侯也。自楚之三侯传至灵王，自称之楚累世，盖以桃弓棘矢而备邻国也。自灵王之后，射道分流，百家能人用莫得其正。臣前人受之于楚，五世于臣矣。臣虽不明其道，惟王试之。"越王曰："弩之状何法焉？"陈音曰："郭为方城，守臣子也；教为人君，命所起也；牙为执法，守吏卒也；牛为中将，主内裹也；关为守御，检去止也；锜为侍从，听人主也；臂为道路，通所使也；弓为将军，主重负也；弦为军师，御战士也；矢为飞客，主教使也；金为实敌，往不止也；卫为副使，正道里也；又为受教，知可否也；缥为都尉，执左右也。敌为百死，不得骇也，鸟不及飞，兽不暇走，弩之所向，无不死也，臣之愚劣，道悉如此。"越王曰："愿闻正射之道。"音曰："臣闻正射之道，道众而微。古之圣人射，弩未发而前名其所中。臣未能如古之圣人，请悉其要。夫射之道，身若戴板，头若激卵，左蹉，右足横，左手若附枝，右手若抱儿，举弩望敌，翕心咽烟，与气俱发，得其和平，神定思去，去止分离，右手发机，左手不知，一身异教，岂况雄雌？此正射持弩之道也。""愿闻望敌仪表，投分飞矢之道。"音曰："夫射之道，从分望敌，合以参连。弩有斗石，矢有轻重，石取一两，其数乃平，远近高下，求之铢分。道要在斯，无有遗言。"越王曰："善。尽子之道，愿子悉以教吾国人。"音曰："道出于天，事在于人，人之所习，无有不神。"于是乃使陈音教士习射于北郊之外，三月，军士皆能用弓弩之巧。陈音死，越王伤之，葬于国西，号其葬所曰陈音山。

陳音在教授勾踐時所引用的《彈歌》，又称《断竹歌》《作弹歌》《竹弹谣》，單用“断竹，续竹，飞土，逐害”八字反映了远古社会生活，被認為是中國歷史上最早的二言詩歌，在中国音乐史和中国文学史上有极大价值。

 相关条目 

 勾践
 范蠡
 卧薪尝胆
 《吴越春秋》

 参考资料 

Category:越国人
Category:楚国人物
Category:春秋军事人物